CELEX: 62011TN0664
Language: mt
Date: 2011-12-27 00:00:00
Title: Kawża T-664/11: Rikors ippreżentat fis- 27 ta’ Diċembru 2011 — Spa Monopole vs UASI — Royal Mediterranea (THAI SPA)

3.3.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 65/16
            
         Rikors ippreżentat fis-27 ta’ Diċembru 2011 — Spa Monopole vs UASI — Royal Mediterranea (THAI SPA)
   (Kawża T-664/11)
   2012/C 65/31
   Lingwa tar-rikors: il-Franċiż
   
      Partijiet
   
   
      Rikorrenti: Spa Monopole Spa Monopole, compagnie fermière de Spa SA/NV (Spa, il-Belġju) (rappreżentanti: L. De Brouwer, E. Cornu u E. De Gryse, avukati)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Partijiet oħra quddiem il-Bord tal-Appell: Royal Mediterranea, SA (Madrid, Spanja)
   
      Talbiet
   
   Ir-rikorrenti jitlobu lill-Qorti Ġenerali jogħġobha:
   
               —
            
            
               tannulla d-deċiżjoni tar-Raba’ Awla tal-Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tal-20 ta’ Ottubru 2011, fil-Każ R 1976/2010-4;
            
         
               —
            
            
               tikkundanna lill-konvenuta għall-ispejjeż
            
         
      Motivi u argumenti prinċipali
   
   
      Applikanti għat-trade mark Komunitarja: Royal Mediterranea, SA.
   
      Trade mark Komunitarja kkonċernata: Trade mark verbali “THAI SPA” għal prodotti u servizzi fil-klassijiet 16, 41 u 43.
   
      Proprjetarju tat-trade mark jew tas-sinjal invokat insostenn tal-oppożizzjoni: ir-rikorrenti.
   
      Trade mark jew sinjal invokat: Reġistrazzjonijiet Benelux tat-trade marks verbali “SPA” u “Les Thermes de Spa” għal prodotti u servizzi fil-klassijiet 32 u 42 (li issa saret il-klassi 44).
   
      Deċiżjoni tad-Diviżjoni tal-Oppożizzjoni: Oppożizzjoni miċħuda.
   
      Deċiżjoni tal-Bord tal-Appell: Appell miċħud.
   
      Motivi invokati: Ksur tal-Artikolu 8(1)(b) tar-Regolament Nru 207/2009 sa fejn il-Bord tal-Appell ma aċċettax xebh bejn “servizzi ta’ ristoranti (ikel)” fil-klassi 43 indikati fit-trade mark li għaliha saret l-applikazzjoni u l-“ilma minerali u bil-gass u xorb ieħor mhux alkoħoliku, xiropp u preparamenti oħrajn sabiex isir xorb” indikati fit-trade mark verbali “SPA” li hija s-suġġett tar-reġistrazzjoni Benelux; ksur tal-Artikolu 8(5) tal-imsemmi Regolament Nru 207/2009 sa fejn ir-Raba’ Awla tal-Bord tal-Appell ma aċċettatx l-eżistenza ta’ “rabta” bejn it-trade marks “SPA” fil-klassi 32 u “THAI SPA” fil-klassi 42; u ksur tad-drittijiet tad-difiża u tal-Artikolu 75 tal-imsemmi Regolament Nru 207/2009.